stanford-oval/wikipedia huggingface dataset:
Pfizer–BioNTechin COVID-19-rokote

Pfizer–BioNTechin COVID-19-rokote
Pfizer–BioNTechin COVID-19-rokote on Biotech Manufacturing GmbH:n valmistama rokote COVID-19-tautia aiheuttavaa SARS-CoV-2-virusta vastaan. Rokotteen vuosien 2023−2024 kaava sai valtuutuksen hätäkäyttöön FDA:lta 11. syyskuuta 2023. Euroopan unioni hankki rokotetta yhteishankintana jäsenmaihinsa, mukaan lukien Suomeen.
Comirnaty-rokotetta, eli vuosien 2023–2024 versiota annetaan lihaspistoksena 0,5-vuotiaille ja sitä vanhemmille. Yhden annoksen tilavuus on 0.3 millilitraa. Aine on väriltään valkoista tai vaaleaa, ja sen pH-arvo on 6,9−7,9.
Euroopan lääkeviraston mukaan Comirnaty-rokotteella on hyvä suoja COVID-19-tautia vastaan yli 12-vuotiaille. Rokotetta testattiin noin 44 400:een yli 16-vuotiaaseen ihmiseen, ja tutkimusten mukaan tartuntojen määrä väheni noin 95 prosentilla. Heidän mukaansa rokote voi kuitenkin aiheuttaa yhdelle kymmenestä ihmisestä esimerkiksi pahoinvointia ja oksentelua. Alle yhdelle sadasta se voi aiheuttaa esimerkiksi heikotusta, hikoilua ja ruokahalun laskemista. Yhdellä kymmenestä tuhannesta voi ilmetä sydänongelmia.
Quédate conmigo

|  Quédate conmigo |
| --- | --- |

Kappaleen tiedot
Esittäjä(t):  Pastora Soler
Levy-yhtiö:  Warner Music Spain
Kesto:  3:04
Tyylilaji:  pop
Säveltäjä(t):  Thomas G:son Erik Bernholm Tony Sánchez-Ohlsson
Sanoittaja(t):  Tony Sánchez-Ohlsson
Euroviisutiedot
Vuosi:  2012
Maa:  Espanja
Kieli:  espanja
Sijoitus:  10.
Pisteet:  97
Quédate conmigo on Pastora Solerin esittämä kappale, joka edusti Espanjaa vuoden 2012 Eurovision laulukilpailussa Azerbaidžanin Bakussa.
Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta sijalle 10.
Québecin lippu

Québecin lippu
Québecin lippu on Québecin provinssin tunnus. Sen lempinimi on Fleurdelisé. Se hyväksyttiin provinssin viralliseksi lipuksi 21. tammikuuta 1948 Québecin alueparlamentin istunnossa. Lipussa on sinisellä taustalla valkoinen risti ja neljä valkoista liljaa. Päinvastoin kuin yleensä luullaan, lipun valkoinen risti viittaa Ranskan kuningaskuntaan ja liljat sinisellä pohjalla viittaavat Neitsyt Mariaan. Alun perin liljat olivat kulmissa osoittaen keskustaa kohti, mutta ne käännettiin nykyisille sijoilleen hyvin pian.
Positiivisesti definiitti

Positiivisesti definiitti on matemaattinen käsite, joka  liittyy seuraaviin asioihin:
positiivisesti definiitti bilineaarinen muoto
positiivisesti definiitti funktio
positiivisesti definiitti matriisi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Positiivisesti definiitti”, voi hakea sivunnimihaulla, laajalla sivunnimihaulla tai tekstihaulla.
Philip Marlowe

| Philip Marlowe |
| --- | --- |
 Näyttelijä Humphrey Bogart Philip Marlowena elokuvassa Syvä uni (1946).
Luoja(t):  Raymond Chandler
Näyttelijä(t):   Humphrey Bogart  Robert Mitchum  Elliot Gould  Danny Glover  Dick Powell  James Caan  James Garner  Robert Montgomery  George Montgomery 
Ensi- esiintyminen:  Syvä uni
Viimeinen esiintyminen:  Marlowe palaa kaupunkiin
Henkilötiedot
Ammatti:  yksityisetsivä
Sukupuoli:  mies
Luonteenpiirteet:  kyynisyys, pessimismi
Suhteet
Infobox OKNimi-testi OK: 
Philip Marlowe on jännityskirjailija Raymond Chandlerin luoma kuvitteellinen yksityisetsivä. Marlowe esiintyy kahdeksassa Chandlerin romaanissa, joista ensimmäinen on Syvä uni vuodelta 1939. Romaaneista ja hahmosta on tehty useita elokuvasovituksia. Marlowe-tarinat sijoittuvat pääasiassa Los Angelesin suurkaupunkiin Yhdysvalloissa.
Tämän kirjallisuuslajin loivat Dashiell Hammett ja Black Mask -lehti 1920-luvulla. Lajityypin yksityisetsivä on pessimistinen ja kyyninen turmeltuneen yhteiskunnan tarkkailija. Marlowen ja muiden ”kovanaamaetsivien”, kuten Dashiell Hammettin Sam Spaden, viehätys piilee heidän likaantuneessa idealismissaan.
Yleistä hahmosta

Marlowen hahmo on tyypillinen kovaksikeitetyn rikosfiktion lajille. Hän polttaa paljon filtterittömiä savukkeita, joskus myös piippua, mutta ei sikaareita ja juo runsaasti alkoholia, etenkin brandyä ja bourbonviskiä. Viskimerkiksi mainitaan Old Grandad, Four Roses (Vanha kultaraha) ja Old Forester (Pikkusisko). Myös ginipohjaiset drinkit, kuten gibson (Vuosien varjo), gimlet ja dry martini (Pitkät jäähyväiset) maistuvat hänelle satunnaisesti. Myös whisky sour -cocktail mainitaan. Hän saattaa käyttää alkoholia myös löyhäämään ihmisten kielenkantoja (Näkemiin, kaunokaiseni). Erityisesti merkittävän naisen kanssa hän juo kotonaan Cordon Rouge -shampanjaa (Pitkät jäähyväiset).
Marlowe sanoo itse pitävänsä ”alkoholista, naisista ja šakista”. Erityinen heikkous hänellä näyttää olevan vaaleaveriköihin, joiden eri alalajeja hän pohdiskelee runsaan sivullisen verran teoksessa Pitkät jäähyväiset. Hän kuvaa itseään myös ”romanttiseksi sieluksi”, tällä hän selittää sitä ettei aina huoli asiakkailtaan palveluksistaan rahaa.
Marlowe pukeutuu varsin usein pukuun, ja häntä on kuvailtu esimerkiksi pitkäksi ja komeaksi teoksessa Syvä uni. Teoksessa Syvä uni hänen ikänsä on 33 vuotta. Kirjailija ei ole iän suhteen johdonmukainen, koska 14 vuotta myöhempään aikaan sijoittuvassa teoksessa Pitkät jäähyväiset Marlowe sanoo olevansa keski-ikäinen 42-vuotias. Hänen pituudekseen mainitaan 184 cm, painoksi n. 85 kg, tummanruskeat hieman harmaantuneet hiukset ja ruskeat silmät, ei arpia.
Nokkelan ironisesti vitsaileva, erakkomainen ja kovanaamainen Marlowe on sisimmässään mietiskelevä, šakkia itseään vastaan pelaava filosofi, joka arvostaa myös runoutta ja kirjallisuutta, kuten T. S. Eliotin ja Gustave Flaubertin teoksia. Hän kiinnittää huomiota kahvinsa laatuun, jonka tekee kotioloissa santos-tyyppisellä vakuumikeittimellä, koska vihaa suodattimia.
Vaikkei hän pelkää fyysisiä kolhuja, hän ei halua antaa niitä tasatakseen tilit. Moraalisesti suoraselkäisenä häntä eivät hämmennä tyylilajille ominaiset kohtalokkaat naiset (femme fatale), kuten Syvän unen Carmen Sternwood. Chandler kirjoitti yksityisetsivänsä periaatteista: ”Hän saattaa vietellä kreivittären mutta ei koskaan turmelisi neitsyttä.”
Marlowe on syntynyt Kalifornian Santa Rosassa. Hän asuu ensin 1930-luvun puolivälissä Hobart Armsissa, Franklin Avenuella lähellä North Kenmore Avenueta (Syvä uni), mutta muuttaa sitten Bristol Hoteliin, jossa viettää noin 10 vuotta. Vuoden 1950 jälkeen hän asuu vuokralla talossa Yucca Avenuella Laurel Canyonissa (Pitkät jäähyväiset). Hänen etsivätoimistonsa sijaitsee myös Los Angelesissa. Toimiston osoite on liikehuoneisto 615 Cahuenga Buildingin kuudennessa kerroksessa Hollywood Boulevardilla lähellä North Ivar Avenueta. Marlowen puhelinnumero on GLenview 7537. Hän ei ota hoitaakseen avioerojuttuja.
Elokuvissa ja radiossa

Vuodesta 1944 alkaen Marlowea ovat elokuvissa esittäneet Humphrey Bogart, Robert Mitchum, Elliot Gould, Danny Glover, Dick Powell, James Caan, James Garner, Robert Montgomery ja George Montgomery. Radiossa puolestaan Marlowen roolissa ovat olleet muun muassa Van Heflin, Gerald Mohr,William Conrad ja Suomessa Hannu Lauri.
Nimen alkuperä

Philip Marlowe saattaa olla nimetty englantilaisen 1500-luvun näytelmäkirjailijan Christopher Marlowen mukaan. Todennäköisempi selitys on kirjailija Chandlerin opinahjo, Lontoon Dulwich College, jossa yksi rakennuksista oli nimeltään Marlowe House.
Chandlerin Marlowe-tarinat > Romaanit

Syvä uni – (The Big Sleep, 1939)
Näkemiin, kaunokaiseni – (Farewell, My Lovely, 1940)
Vanha kultaraha – (The High Window, 1942)
Nainen järvessä – (The Lady in the Lake, 1943)
Pikkusisko – (The Little Sister, 1949)
Pitkät jäähyväiset – (The Long Good-bye, 1954)
Vuosien varjo – (Playback, 1958)
Marlowe palaa kaupunkiin – (Poodle Springs, 1959). Chandlerin kuoleman vuoksi keskeneräiseksi jäänyt, Robert B. Parkerin vuonna 1989 loppuun kirjoittama romaani.
Chandlerin Marlowe-tarinat > Novelli

”Lyijykynä” (”The Pencil”, ”Marlowe Takes On the Syndicate”, ”Wrong Pigeon” tai ”Philip Marlowe’s Last Case”, 1959)
Aiheesta muualla

Sundström, Hans: Marlowe – en man på mörka gator. Hufvudstadsbladet, 23.7.2015, s. 18–19.  Hufvudstadsbladet Ab. Artikkelin verkkoversio. (ruotsiksi) (Arkistoitu – Internet Archive)
Québecin vaakuna

Québecin vaakuna
Québecin vaakuna on Québecin provinssin tunnus. Se on jaettu kolmeen vaakasuoraan kenttään. Ylimmässä kentässä on sinisellä pohjalla kolme kultaista liljaa, jotka viittaavat alueen ensimmäiseen omistajaan, Bourbonien Ranskaan. Keskimmäisessä kentässä on punaisella pohjalla kultainen leopardi viittaamassa Ison-Britannian kuningashuoneeseen. Alimmassa kentässä on keltaisella pohjalla kolme vaahteranlehteä, jotka viittaavat Kanadaan. Vaakunan yllä oleva kruunu viittaa maan valtionpäämieheen Britannian hallitsijaan, ja alla on Québecin ranskankielinen motto Je me souviens eli Muistan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Raamatunkäännöskomitea

Raamatunkäännöskomitea on kirkolliskokouksen tai muun tahon asettama komitea Raamatun kääntämiseksi.
Suomessa > Historia

Vuoden 1642 Biblia: käännöskomiteat perustettu vuosina 1602 ja 1638.
Vuonna 1861 asetettiin raamatunkäännöskomitea, joka työskenteli vuosina 1869–86. Käännöstä ei kuitenkaan koskaan hyväksytty käyttöön.
Vuosien 1933 ja 1938 käännös eli Vanha kirkkoraamattu: käännöskomitea työssä vuosina 1861–1938.
Vuoden 1992 käännös eli Uusi kirkkoraamattu: käännöskomitea työssä vuosina 1973–1991.
Suomessa > Käännöskomitea vuosina 1973–1991

Kirkolliskokouksen asettaman komitean ensimmäinen kokoonpano käsitti Vanhan testamentin ja seemiläisen filologian edustajina professorit Jussi Aron ja Ilmari Soisalon-Soinisen sekä piispa Aarre Lauhan, Uuden testamentin ja kreikkalaisen filologian edustajina professori Aimo T. Nikolaisen, apul.prof. Esko Haavan, professori Heikki Koskenniemen sekä vt. prof. Jukka Thurénin, kirkon opin edustajana apul.prof. Kalevi Toiviaisen sekä suomen kielen ja tyylin edustajina professori Osmo Ikolan ja kirjailija Lassi Nummen. Koko käännöstyön ajan puheenjohtajana työskenteli piispa Nikolainen. Vuodesta 1974 komitean sihteerinä työskenteli teologian tohtori Aarne Toivanen.
Aloittaessaan vuoden 1974 alussa työskentelynsä komitea päätti – kirkolliskokouksen siviilivaliokunnan mietinnön mukaisesti – pyytää Suomen ortodoksista kirkkoa ja Suomen Vapaitten Kristittyjen Neuvostoa (SVKN) nimeämään komiteaan edustajansa. Ortodoksikirkon kirkon nimeäminä ovat komitean työskentelyyn osallistuneet teol. lis. Johannes Seppälä, sittemmin arkkipiispa Johannes, sekä vuodesta 1984 lähtien fil. maist. Merja Merras. SVKN:a on komiteassa koko ajan edustanut päätoimittaja, toimitusjohtaja Valtter Luoto varamiehenään Suomen Vapaakirkon pastori, rehtori Väinö A. Hyvönen. Roomalaiskatolinen kirkko on koko työn ajan lähettänyt komitealle palautetta.
Rakkaus – Meno & paluu

| Rakkaus – Meno & paluu> 5 X 2 |
| --- | --- |

Ohjaaja:  François Ozon
Käsikirjoittaja:   François Ozon  Emmanuèle Bernheim 
Tuottaja:  Olivier Delbosc
Säveltäjä:  Philippe Rombi
Kuvaaja:  Yorick Le Saux
Leikkaaja:  Monica Coleman
Pääosat:   Valeria Bruni Tedeschi  Stéphane Freiss 
Valmistustiedot
Valmistusmaa:  Ranska
Tuotantoyhtiö:  Fidélité Productions France 2 Cinéma Foz
Levittäjä:  BiM Distribuzione
Ensi-ilta:  2004
Kesto:  93 min
Alkuperäiskieli:  ranska englanti italia
Aiheesta muualla
IMDb 
Elonet
AllMovie
Infobox OKNimi-testi OK: 
Rakkaus - Meno & paluu (5 X 2 tai Cinq fois deux) on vuonna 2004 ensi-iltansa saanut François Ozonin ohjaama ranskalainen elokuva.
Juoni

Nuori aviopari Gilles ja Marion istuvat kuuntelemassa lakimiehen avioeropäätöstä. Sitten he varaavat yhteisen hotellihuoneen. Siitä juoni alkaa kulkea takaperin aikajärjestyksessä. Nähdään kireätunnelmainen illallinen, jonka Gilles ja Marion järjestivät Gillesin veljen ja tämän poikaystävän kunniaksi ja jossa Gilles vaikuttaa tunnustavan uskottomuutensa. Seuraavaksi siirrytään avioparin pojan synnytykseen, josta Gilles myöhästyi. Sitten nähdään heidän häänsä, ja lopuksi heidän tapaamisensa italialaisella rannalla.
Positiivinen oikeus

Positiivinen oikeus on termi, jolla tarkoitetaan oikeutta tehdä jokin teko tai saada jokin etuus tai asia toiselta ihmiseltä tai ihmisryhmältä. Positiivisen oikeuden vastakohta on negatiivinen oikeus, joka tarkoittaa oikeutta olla joutumatta jonkin toiminnan kohteeksi. Esimerkki positiivisesta oikeudesta on bussien ovien lähellä olevat istumapaikat liikuntarajoitteisille ja negatiivisesta oikeudesta on oikeus olla joutumatta kidutetuksi.
Rakkauden puutarha

| Rakkauden puutarha> Más allá del jardin |
| --- | --- |

Ohjaaja:  Pedro Olea
Käsikirjoittaja:  Mario Camus
Tuottaja:  Andrés Vicente Gómez
Säveltäjä:  Nicola Piovani
Kuvaaja:  José Luis Alcaine
Leikkaaja:  José Salcedo
Pääosat:   Concha Velasco  Fernando Guillén  Mari Carrillo  Íngrid Rubio  Miguel Hermoso  Giancarlo Giannini  Manuel Bandera  Mercedes Alonso 
Valmistustiedot
Valmistusmaa:  Espanja
Ensi-ilta:  1996
Kesto:  94 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Rakkauden puutarha (Más allá del jardin) on vuonna 1996 ensi-iltansa saanut Pedro Oleain ohjaama espanjalainen elokuva.
Richard P. Rubinstein

Richard P. Rubinstein (s. 15. kesäkuuta 1947) on yhdysvaltalainen elokuvatuottaja.
New Yorkissa syntynyt Rubinstein sai mainetta työskennellessään George A. Romeron kanssa elokuvan Dawn of the Dead parissa vuonna 1978. Hänet muita tunnettuja elokuviaan ovat muun muassa Creepshow (1982) sekä Kuolleiden aamunkoitto (Dawn of the Deadin uusintafilmatisointi vuodelta 2004).
Aiheesta muualla

Richard P. Rubinstein Internet Movie Databasessa. (englanniksi)
Pieni-Päistäre

| Pieni-Päistäre |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°46′40″N, 26°52′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Iso-Päistäreeseen 
Järvinumero:  14.923.1.186
Mittaustietoja
Pinnankorkeus:  96,7 m  
Pituus:  260 m  
Leveys:  70 m  
Rantaviiva:  0,6 km  
Pinta-ala:  1,282 ha  
Saaria:  ei saaria 
 fiPieni-Päistäre 
Pieni-Päistäre  on Etelä-Savossa Hirvensalmella  Väisälänsaaren lähellä sijaitseva lampi.
Maantietoa

Lampi on 260 metriä pitkä, 70 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 96,7 metriä mpy.
Pigalle

Folies Pigalle, Pariisi.
Pigalle (Quartier Pigalle) on kaupunginosa Pariisissa, sen 18. ja 9. arrondissementissa. Se on kuuluisa kapakoistaan ja punaisten lyhtyjen alueistaan, joissa on runsaasti seksikauppoja ja ilotaloja. Kaupunginosassa on myös erotiikkamuseo sekä kuuluisa Moulin Rouge -kabaree.
Kuvataiteilija Henri de Toulouse-Lautrecin studio sijaitsi Pigallessa. Myös Pablo Picasso ja Vincent van Gogh ovat asuneet alueella. Salvador Dalín töitä on nykyään nähtävillä Espace Dalí -museossa.
Suomalainen kuplettilaulaja Reino Helismaa teki Pigallea tunnetuksi suomalaisille vuonna 1961 julkaistussa laulussa ”Pigalle ja Montmartti”. Kappaleessa laulettiin myös runsaasti Montmartresta. Myös Kankkulan kaivolla -elokuvasta tutuksi tullut Tippavaaran isäntä lauloi Pigallesta kappaleessa ”Pigalle”.
Kaupunginosa on nimetty kuvanveistäjä Jean-Baptiste Pigallen mukaan.
Rankki (saari)

Rankki
Rankki ilmakuvassa heinäkuussa 2018.
| --- | --- |
Muut nimet:  Rankö
Sijainti:  Kotka Kymenlaakso Suomi
Vesialue:  Suomenlahti
Merialue:  Itämeri
muokkaa - muokkaa wikitekstiä - muokkaa Wikidataa
Rankki (ruots. Rankö) on saari Kotkan edustalla Suomenlahdella, noin 10 kilometrin päässä Kotkansaarelta. Saari oli aiemmin puolustusvoimien käytössä vartiolinnakkeena.
Saaren historia

Saari oli osa Pietari Suuren merilinnoituksen Kotkan–Kurkolanniemen–Merikülan puolustuslinjaa, jonka venäläiset perustivat vuonna 1916 suojelemaan Pietaria. Koska 1918 suojeluskunnat eivät olleet hyökänneet Rankkiin, joutuivat saksalaiset nousemaan osasto Brandensteinin voimin Kotkan asemesta Loviisaan.
Tarton rauhansopimuksen edellyttämä Suomenlahden ulkosaarien demilitarisointi aiheutti sen, että Lavansaaren järeät patteriston tykit jouduttiin siirtämään Koivistolle, ja RT 2:lle jäivät enää Kilpisaaren ja Rankin raskaat patterit. Vuonna 1926 Rankin patteri hajaryhmitettiin jaoksittain ja sille saatiin viides tykki Kilpisaaresta.
Vuoden 2006 lopussa Rankki muutettiin vartiolinnakkeeksi, ja varusmieskoulutus siellä lopetettiin kokonaan, mutta saari jäi kuitenkin puolustusvoimien harjoitusalueeksi. Kotkan rannikkopataljoona lakkautettiin vuoden 2013 loppuun mennessä, ja Senaatti-kiinteistöt myi 21.1.2015 Rankin ja Kirkonmaan varuskunta-alueet kotkalaisen yrittäjän Ismo Rädyn perustamalle yhtiölle Kotkan Saaret Oy:lle.
Sääasema

Rankissa oli puolustusvoimien ylläpitämä sääasema, joka tekee merisäätiedotuksia Ilmatieteen laitokselle.
Parhaiten Rankki tunnettaneen juuri sääasemastaan, jonka säätiedot luetaan päivittäin radion merisäätiedotuksessa, esimerkiksi: ”Kotka Rankki: ohutta yläpilveä, näkyvyys…”.
Aiemmin sääasemaa ylläpitivät varusmiehet, jotka oli koulutettu Niinisalon Tykistöprikaatissa. Sääryhmän johtajana toimi aliupseerikoulutuksen saanut varusmies. Ryhmän vahvuus oli 1+3 eli kerrallaan 24 tunnin vuorossa oli yksi säämies. Sääasema lähetti kerran kolmessa tunnissa synop-sääsähkeen, josta kävivät ilmi muun muassa ilman lämpötila, tuulen suunta ja nopeus, ilman suhteellinen kosteus sekä kokonaispilvisyys. Tämän lisäksi sääasemalta lähetettiin kuuden tunnin välein Kirkonmaan linnakkeelle säätiedot.
Nykyään sääasema on täysin automaattinen.
Matkailusaarena

Rankki on vuoden 2015 alusta ollut Kotkan Saaret Oy:n matkailupalveluiden aluetta. Rankissa on vierasvenesatama ja Rankkiin kulkee kesäkaudella vesibussi Kotkan Sapokasta. Kesäkaudella Rankissa palvelee ravintola ja pieni kauppa entisen sotilaskodin rakennuksessa. 1960-luvulla valmistuneessa kasarmissa on tarjolla tupamajoitusta sekä kantahenkilökunnan 1960–70-luvuilla valmistuneissa rivitaloissa kaksioita sekä kolmioita. Rankissa on joukkuesauna ja pienempi puulämmitteinen tynnyrisauna, jotka lämpenevät tilauksesta.
Rankin saaren kaavoitus valmistui syksyllä 2018 ja uusia rakennuspaikkoja on noin 29.
Kulttuuriset viittaukset

Saaren nimen esiintymisestä säätiedotuksissa merenkulkijoille otti 1970-luvun lopulla nimensä suomalainen rockyhtye Kotka Rankki Ohutta Yläpilveä.
Rankin kaavakartta sekä perustetut osoitteet
Rautaiset sankarit

| Rautaiset sankarit> Castle Keep |
| --- | --- |

Ohjaaja:  Sydney Pollack
Käsikirjoittaja:   Daniel Taradash  Davis Rayfiel 
Perustuu:  William Eastlaken romaaniin
Tuottaja:   Martin Ransohoff  John Calley 
Säveltäjä:  Michel Legrand
Kuvaaja:  Henri Decaë
Leikkaaja:  Malcolm Cooke
Lavastaja:  Charles Merangel
Koreografi:  Dick Sanders
Erikoistehosteet:  Lee Zavitz
Pääosat:   Burt Lancaster  Peter Falk  Jean-Pierre Aumont  Nigel Patrick 
Valmistustiedot
Valmistusmaa:  Yhdysvallat
Tuotantoyhtiö:   Filmways Pictures  Columbia Pictures Corporation 
Levittäjä:  Columbia Pictures Netflix
Ensi-ilta:  1969
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rautaiset sankarit (engl. Castle Keep) on vuonna 1969 valmistunut yhdysvaltalainen sotaelokuva.
Elokuva perustuu William Eastlaken vuonna 1965 julkaistuun samannimiseen romaaniin, ja se eroaa muista sotaelokuvista siinä, että se samanaikaisesti puolustaa sotaa ja on sitä vastaan. Elokuvan käsikirjoittivat Daniel Taradash ja Davis Rayfiel, ja sen ohjasi Sydney Pollack. Elokuvan pääosia näyttelivät Astrid Heeren, Bruce Dern, Burt Lancaster, Jean-Pierre Aumont, Michael Conrad ja Peter Falk. Elokuvan ensi-ilta oli 23. kesäkuuta 1969.
Juoni

Sotaelokuvassa seurataan majuri Abraham Falconeria (Burt Lancaster), väsynyttä, yksisilmäistä armeijan upseeria, joka johdattaa kahdeksan miestä Belgiaan, jossa he toivovat pääsevänsä kaipaamaansa lepoon 900-luvun linnassa. Linnan isäntä Henri Tixier (Jean-Pierre Aumont) toivottaa heidät tervetulleeksi yllättävän innostuneesti. Tixier on naimisissa nuoren sisarentyttärensä Theresen (Astrid Heeren) kanssa, ja pariskunta haluaisi lapsen, mutta Tixierin impotenssin vuoksi he eivät ole saaneet lasta. Henri rohkaisee Falconeria kokeilemaan, voisiko hänellä olla parempi onni Theresen kanssa. Linnan surrealistisen hauskanpidon ja pelien keskellä sotilaat nauttivat ansaitusta lomastaan, kunnes saksalaisten joukkojen hyökkäys asettaa heidät takaisin tulilinjalle.
Aiheesta muualla

Rautaiset sankarit Internet Movie Databasessa (englanniksi)
Peterbilt

Peterbiltin pääkonttori Dentonissa
Peterbilt Motors Company on yhdysvaltalainen kuorma-autojen valmistajayhtiö, jonka pääkonttori sijaitsee Dentonissa Teksasissa.
Aiheesta muualla

Kuvia tai muita tiedostoja aiheesta Peterbilt Wikimedia Commonsissa
Kotisivut
Pietari Topp

Pietari Topp (oik. Peter Jonsson Topp; 1787 – 1869) oli ruotsalainen korpraali, maanviljelijä sekä lukkari, joka toimi pietistisenä herätyssaarnaajana ja kirjojen levittäjänä Ruotsissa ja julkaisi myös useita omia kirjojaan. Hänen kirjansa Huutavan ääni korvessa levisi myös suomalaisen herätysliikeväen parissa.
Elämä

Pietari Topp syntyi vuonna 1787. Hän oli kotoisin Ruotsin Länsi-Götanmaalta ja oli armeijan palveluksessa korpraalin arvoisena. Erottuaan armeijasta hän toimi maanviljelijänä sekä lukkarina Göteborgin hiippakuntaan kuuluvassa Boråsin seurakunnassa, jossa toimi tunnettu herätyssaarnaaja, pastori Otto Hoof. Alueella levinnyt hengellinen herätys veti myös Toppin mukaansa ja hän alkoi Hoofin esimerkkiä noudattaen pitää seuroja sekä levittää Hoofin ja muitten herännäiskirjailijoiden kirjoja. Hän vaelsi pitkiä matkoja kylästä toiseen kuljettaen sotilasrepussaan myytäviä kirjoja. Lisäksi hän kirjoitti itse useita kirjoja, joita hän myös levitti. Hän kuoli 1869.
Kirjallinen tuotanto

Topp kirjoitti useita hengellisiä kirjoja. Näistä Tuomiopasuna (Domsbasunen) oli suorasanainen kuvaus viimeisestä tuomiosta. Laulupasuna puolestaan sisälsi sata valikoitua hengellistä laulua. Niistä suurin osa oli muiden kuin Toppin laatimia. Teos Kuolemattoman sielun vaarallinen vaellus lyhyen elämän läpi iäisyyteen oli niin suosittu, että siitä otettiin kuusitoista painosta. Samoin Toppin kirjoista ainoa Suomessa levinnyt, vuonna 1832 ilmestynyt Huutavan ääni korvessa oli myös kotimaassaan sen verran suosittu, että siitä otettiin viitisentoista painosta. Henrik Renqvist julkaisi kirjan suomeksi vuonna 1833. Siitä julkaistiin pian uusia painoksia vuosina 1835, 1836, 1840, 1850 ja 1855.
Presque vu

Presque vu (ranskaa, suomeksi ’melkein nähty’) tarkoittaa sitä, että yksilö lähes muistaa jonkin asian mutta ei kuitenkaan muista. ”Kielen päällä” -tunnetta voidaan sanoa presque vu -ilmiöksi. Ilmiöstä puhutaan kansankielisesti ”kielen päällä olemisena”. Yleensä presque vuta luonnehditaan erittäin turhauttavaksi, sillä asia, jonka haluaisi palauttaa mieleen, jää kovasta yrityksestä huolimatta muistamatta ja voi jäädä vaivaamaan yksilöä pitkäksikin aikaa.
Ilmiötä kuvaili 1800-luvulla kirjailija Anton Tšehov novellissaan Hevosenkaltainen sukunimi (1885). Psykologi William James tarkasteli sitä teoksessaan The Principles of Psychology (1890). Psykoanalyysin perustaja Sigmund Freud tutki kirjassaan Arkielämämme psykopatologiaa (1901) tiedostumattomia psyykkisiä tekijöitä, jotka estävät tuttujen asioiden mieleenpalauttamista.